།དཔལ་ཆེན་པོའི་སྦྱིན་སྲེག་གི་ཆོ་ག་བཞུགས།
༄༅། །དཔལ་ཆེན་པོའི་སྦྱིན་སྲེག་གི་ཆོ་ག་ཞེས་བྱ་བ། བླ་མ་དང་འཇམ་པའི་
དཔལ་ལ་ཕྱག་འཚལ་ལོ། །གང་གི་གཉིས་མེད་ཡེ་ཤེས་རྡོ་རྗེའི་མེས། །སྲིད་པའི་ཉེས
ཚོགས་ཚང་ཚིང་རྣམ་བསྲེག་པ། །ཡེ་ཤེས་འབར་བའི་མེ་ལ་ཕྱག་འཚལ་ནས། །སྦྱིན་
སྲེག་ཆོ་གའི་རིམ་པ་བདག་གིས་བཤད། །
སྦྱིན་སྲེག་བྱེད་པར་
དཀྱིལ་འཁོར་འདིར་ཞུགས་ཤིང༌། བསྙེན་པ་སྔོན་དུ་སོང་ལ་ཏིང་ངེ་འཛིན་
བརྟན་པའི་རྣལ་འབྱོར་པས། །སྔགས་ཀྱི་ནུས་པ་དབྱུང་བ་དང་། གནས་སྐབས་ཀྱི་
དོན་བསྒྲུབ་པ་དང་། མཐར་ཐུག་བྱང་ཆུབ་བསྒྲུབ་པའི་ཕྱིར།
འདོད་པས། ས་ཡོངས་སུ་སྦྱངས་པའི་སར་ལས་དང་མཐུན་པའི་ཐབ་ཏུ་བུད་ཤིང་
བརྩིགས་པ་དང༌་། ཡོ་བྱད་མངོན་པར་འདུས་བྱས་ནས། བདག་བསྐྱེད་བཟླས་པ་
དང་བཅས་པ་དང༌། མདུན་བསྐྱེད་གཏོར་མས་མཆོད་པའི་བར་བྱས་ནས། ཐབ་
ཀྱི་དྲུང་དུ་ཞི་བ་ལ་ཤར། རྒྱས་པ་ལ་བྱང་། དབང་ལ་ནུབ། དྲག་པོ་ལ་ལྷོར་ཕྱོགས་
ཏེ་འདུག་ལ། ཡང་སྙིང་བརྗོད་ཅིང་ནང་མཆོད་ཀྱིས་ཐབ་དང་ཡོ་བྱད་བསངས། སྭ་
བྷཱ་ཝས་སྦྱངས། སྟོང་པའི་ངང་ལས་ཧཱུྃ་ཡོངས་སུ་གྱུར་པ་ལས་ཞི་བ་ལ་ཐབ་ཁུང་
དཀར་པོ་ཟླུམ་པོ། མུ་རན་ལ་རྡོ་རྗེ་ཕྲེང་བས་བསྐོར་བ་དང་། རྒྱས་པ་ལ་གྲུ་བཞི་
སེར་པོ་མུ་རན་ལ་རིན་པོ་ཆེའི་ཕྲེང་བས་བསྐོར་བ་དང༌། དབང་ལ་ཟླ་གམ་དམར་
པོ་མུ་རན་ལ་པདྨའི་ཕྲེང་བས་བསྐོར་བ་དང༌། དྲག་པོ་ལ་གྲུ་གསུམ་ནག་པོ་མུ་རན་
ལ་རྡོ་རྗེ་གདེངས་པས་བསྐོར་བ་རྒྱའི་ཕྱེད་ཀྱི་དཔངས་དང་ལྡན་པ། དངས་ཤིང་
-523-

ས་སྐྱ་བཀའ་འབུམ། ༼འ》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
ཐོགས་པ་མེད་པ་ལས་དང་མཐུན་པའི་བུད་ཤིང་གི་རྩིག་པས་ཡོངས་སུ་གང་བ་བསྐྱེད་
ནས། སླར་ཡང་ཧཱུྃ་གི་བྱིན་གྱིས་བརླབ་བོ། །འཇམ་པོ་གསུམ་ལ་བསྲེག་རྫས་གཡས་
དང༌་།
མཆོད་རྫས་གཡོན་དང་། དྲག་པོ་ལ་བསྲེག་རྫས་གཡོན་དང༌་། མཆོད་རྫས་
གཡས་སུ་བཤམ་པ། རེ་རེའང་ཨོཾ་ཨཱཿཧཱུྃ་ལས་བྱུང་བའི་རྫས་སོ་སོ་དྭངས་ཤིང་ཐོགས་
པ་མེད་པར་བསྐྱེད་ལ། སོ་སོའི་སྔགས་ཀྱི་བྱིན་གྱིས་བརླབ་བོ། །དེ་ནས་སྙིང་པོའི་
མཐར། ཨོཾ་བཛྲ་ཛྭ་ལ་རཾ། ཞེས་བརྗོད་ཅིང༌། འཇམ་པོ་གསུམ་ལ་གཡས་སྐོར་
དྲག་པོ་ལ་གཡོན་སྐོར་གྱིས་ལན་གསུམ་བསྐོར་ཏེ། ཤར་ལྷོ་ནས་མེ་སྦར་
དང༌་།
ལ། ཡང་བླུགས་གཟར་གྱིས་ལན་གསུམ་བླུགས་ཤིང༌། བཛྲ་ཛྭ་ལའི་སྔགས་བརྗོད་
ལ་མེ་གསོའོ། །དེ་ནས་མེ་དེ་བསངས་ཤིང་སྦྱངས་ལ། སྟོང་བའི་ངང་ལས་ཧཱུྃ་ལས་
པདྨ་རཾ་ལས་ཉི་མའི་སྟེང་དུ། རཾ་ལས་བགྲང་ཕྲེང་རེེ་གྱིས་མཚན་པ་ལས་འོད་
འཕྲོས། སེམས་ཅན་གྱི་དོན་བྱས། ཚུར་འདུས་ནས་ཡོངས་སུ་གྱུར་པ་ལས་མེ་ལྷ་ར་
སྐྱེས་ལ་གནས་པ་ཞལ་གཅིག་ཕྱག་བཞི་པ།
གཡས་མཆོག་སྦྱིན་དང་བགྲང་
ཕྲེང༌་། གཡོན་དབྱུ་གུ་གསུམ་པ་དང་གུདྡྷེ་འཛིན་པ། རལ་པའི་ཐོར་ཚུགས་
དང༌། (༢༧༤)ཚངས་པའི་སྐུད་པ་འཆང་བ། ལས་དང་མཐུན་པའི་ཁ་དོག་དང་
མཚུངས་པ། བསྐྱེད་པའི་གནས་གསུམ་དུ་ཨོཾ་ཨཱཿཧཱུྃ་བཀོད་ནས། རང་གི་སྙིང་གའི་
འོད་ཀྱིས། ཤར་ལྷོའི་མཚམས་ནས་མེ་ལྷ་སྤྱན་དྲང་བར་བསམ་ཞིང༌། རྡོ་རྗེ་དྲིལ་
བུ་འཛིན་པས། ཚུར་སྤྱོན་ཚུར་སྤྱོན་འབྱུང་པོ་ཆེ། །མེ་ལྷ་དྲང་སྲོང་འབྱུང་པོའི་
བདག །བསྲེག་བླུགས་ཞལ་ཟས་བཞེས་སླད་དུ། །གནས་འདི་ཉིད་དུ་གཤེགས་སུ་
གསོལ། །གཟི་བརྗིད་ཆེན་པོ་མེ་ཡི་ལྷ། །འདོད་པ་ཐམས་ཅད་སྒྲུབ་པ་པོ། །ཐུགས་
རྗེས་སེམས་ཅན་སྨིན་མཛད་པ། །འདི་ཉིད་དུ་ནི་བཞུགས་སུ་གསོལ། །ཞེས་ལན་
གསུམ་དང་། དབྱུ་གུ་གསུམ་པའི་ཕྱག་རྒྱས་གཡབ་པའི་ཚུལ་དུ་བྱ་ཞིང༌། ཨོཾ་ཨགྣི་
-524-

དཔལ་ཆེན་པོའི་སྦྱིན་སྲེག་གི་ཆོ་ག
ཡེ་མ་ཧཱ་ཏེ་ཛཿ སརྦ་ཀརྨ་པྲ་སཱ་དྷ་ཀཿ ཀཱ་རུ་ཎྱ་ཀྲྀ་ཏ་སཏྭ་ཨརྠ་ན། ཨ་སྨིནྡནྣི་ཧི་
ཏོ་བྷ་ཝ། ཞེས་པས། ཐབ་ཀྱི་ཤར་ལྷོར་སྤྱན་དྲངས་ལ། ཨརྦྷ་ལ་སོགས་པ་ཕྱི་
དང་། ནང་བདུད་རྩིས་མཆོད་ནས་ཕྱག་རྒྱ་དང་བཅས་པས། ཨོཾ་ཨགྣི་ཡེ་ས་པ་རི་
ཝཱ་ར་བཛྲ་ཨངྐུ་ཤ་ཛཿ བཛྲ་པཱ་ཤ་ཧཱུྃ། བཛྲ་སྥོ་ཊ་བཾ། བཛྲ་གཎྜེ་ཧོཿ ཞེས་པས་
དམ་ཚིག་པ་ལ་བསྟིམ་མོ། །ཡང་དབང་གི་ལྷ་སྤྱན་དྲངས་པ་ལ་མཆོད་ནས། དེ་
བཞིན་གཤེགས་པ་ཐམས་ཅད་ཀྱིས་འདི་ལ་དབང་བསྐུར་དུ་གསོལ། ཞེས་གསོལ་བ་
བཏབ་པས། དབང་བསྐུར་རྡོ་རྗེ་ཆེན་པོ་ལ་སོགས་པའི་ཚིགས་བཅད་དང༌། སྔགས་
གསུང་ཞིང་དབང་བསྐུར་བས་ལུས་ཐམས་ཅད་གང༌་། དྲི་མ་ཐམས་ཅད་དག །ཆུ་
ལྷག་མ་སྤྱི་བོར་ལུད་པས། ཞི་བ་ལ་རྣམ་པར་སྣང་མཛད། རྒྱས་པ་ལ་རིན་ཆེན་
འབྱུང་ལྡན། དབང་ལ་འོད་དཔག་མེད། དྲག་པོ་ལ་མི་བསྐྱོད་པས་དབུར་བརྒྱན་
པར་བསམ་མོ། །དེ་ནས་བྱིན་གྱིས་བརླབས་པའི་ཀུ་ཤ་བརྒྱད་དག་བྱེད་དུ་འབུལ་
ཞིང༌་། ཀུ་ཤ་འདི་ནི་གཙང་ཞིང་དགེ། །དཀོན་མཆོག་གསུམ་གྱི་དག་བྱེད་
དེ། །ཚངས་པ་ཡིས་ཀྱང་དག་བྱེད་ཡིན། །ས་ལས་སྐྱེས་པའི་སྙིང་པོ་མཆོག །ཅེས་
བརྗོད་ནས། ཕྱོགས་མཚམས་ནས་འབུལ་ལོ། །དེ་ནས་དེའི་ཞལ་ནས་འོད་ཀྱི་སྦུ་གུ་
བྱུང་བས་མར་གསོལ་བར་བསམ་ཞིང༌་། ཨོཾ་ཨགྣི་ཡེ་ཨཱ་དི་པྱུ་དི་པྱ་བི་ཤུདྡྷེ་མ་ཧཱ་ཤྲི་
ཡེ་ཧ་བྱ་ཀ་བྱ་བ་ཧ་ནཱ་ཡ། ཞེས་པའི་མཐར། ཞི་བ་ལ་སྡིག་པ་དང༌། སྒྲིབ་པ་
དང༌། བར་དུ་གཅོད་པ་ཐམས་ཅད་ཤཱནྟིཾ་ཀུ་རུ་སྭཱ་ཧཱ། རྒྱས་པ་ལ་ཚེ་དང༌་། བསོད་
ནམས་དང་། དཔལ་དང་། འབྱོར་པ་པུཎྚི་ཀུ་རུ་ཨོཾ། དབང་ལ་ཆེ་གེ་མོ་ཝ་ཤཾ་ཀུ་
རུ་ཧོ། དྲག་པོ་ལ་ཆེ་གེ་མོ་མཱ་ར་ཡ་ཕཊ། ཅེས་བརྗོད་ཅིང་དགང་བླུགས་གསུམ་
དབུལ་ལོ། །དེ་ནས་ཨོཾ་ཨགྣི་ཡེ། ཞེས་པའི་མཐར། ཨརྦྷ་ལ་སོགས་པ་ཕྱིའི་མཆོད་
པ་དང་ནང་གི་མཆོད་པ་ཕུལ་ནས། འཇིག་རྟེན་དབང་ཕྱུག་ཚངས་དབང་མཆོག་
525

ས་སྐྱ་བཀའ་འབུམ། ༼འ》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
གི་སྲས། །མེ་ལྷའི་རྒྱལ་པོ་ཌཱ་ཀིས་དབང་བསྐུར་ཞིང་། །ཤེས་རབ་མཆོག་གིས་ཉོན་
མོངས་ཐམས་ཅད་བསྲེག །འཛིན་བྱེད་མེ་ལྷ་ཉིད་ལ་རྣམ་པར་འདུད། །ཅེས་པས་
བསྟོད་ནས། ཞུ་བའི་རྫས་ཞལ་དང༌་། གོང་བུའི་རྫས་རྣམས་ཕྱག་དང་། ཡམ་ཤིང་
འབར་བའི་དཀྱིལ་འཁོར་ལ་ཕུལ་བར་བསམ་ཞིང་། བསྲེག་རྫས་རྣམས་དབུལ་བར་
བྱ་སྟེ། ཨོཾ་བོ་དྷི་པྲྀཀྵ་ཡ་སྭཱ་ཧཱས་ཡམ་ཤིང་། ཨོཾ་ཨགྣི་ཡེ་སྭཱ་ཧཱས་མར། ཨོཾ་སརྦ་པཱ་
པཾ་ད་ཧ་ན་བཛཱ་ཡ་སྭཱ་ཧཱས་ཏིལ། ཨོཾ་སརྦ་སཾ་པ་དེ་ཡེ་སྭཱ་ཧཱས་ཟས་མཆོག །ཨོཾ་བཛྲ་
པུཥྚཱ་ཡ་སྭཱ་ཧཱས་འབྲས། ཨོཾ་བཛྲ་བི་ཛཱ་ཡ་སྭཱ་ཧཱས་འབྲས་སོ་བ། ཨོཾ་མ་ཧཱ་བེ་གཱ་ཡ་སྭཱ་
ཧཱས་ནས། ཨོཾ་མ་ཧཱ་བ་ལཱ་ཡ་སྭཱ་ཧཱས་སྲན་མ། ཨོཾ་བཛྲ་གྷསྨ་རཱ་ཡ་སྭཱ་ཧཱས་གྲོ། ཨོཾ་
བཛྲ་ཨཱ་ཡུ་ཥེ་སྭཱ་ཧཱས་དཱུར་བ། ཨོཾ་ཨ་པྲ་ཏི་ཧ་ཏ་བཛཱ་ཡ་སྭཱ་ཧཱས་ཀུ་ཤ་རྣམས་(༢༧༥)
བྱིན་གྱིས་བརླབས་ནས། ཨོཾ་ཨགྣི་ཡེ་འབའ་ཞིག་གིས་དབུལ་ཏེ་མཐའ་རྟེན་གྱི་ཚིག་
རྣམས་ནི་སྔར་བཤད་པ་བཞིན་ནོ། །རིམ་པ་ནི་མར་གྱི་རྗེས་སུ་ཞི་བ་ལ་ཏིལ། རྒྱས་
པ་ལ་ཟས་མཆོག །དབང་ལ་མེ་ཏོག་གམ། འབྲས་བུ་དམར་པོ། དྲག་པོ་ལ་ཁྲག་
དང་དུག་དང་སྐེ་ཚེ་བསྲེས་པའོ། །མེ་ཏོག་དམར་པོ་ལ། ཨོཾ་ཨགྣི་ཡེ་ཝ་ཤཾ་ཀུ་རུ་
ཧོ། ཁྲག་ལ་སོགས་པ་ལ་ཨོཾ་ཨགྣི་ཡེ་མཱ་ར་ཡ་ཕཊ། ཅེས་བརྗོད་དོ། །འཇམ་པོ་
གསུམ་ལ་ལག་པ་གཡས་པ་དང་། དྲག་པོ་ལ་གཡོན་པས་དབུལ་ལོ། །བསྲེག་རྫས་
ཕུལ་བའི་མཐར། མཆོད་ཅིང་བསྟོད་དེ་མར་བླུགས་གཟར་གང་བླུགས་ནས། ཨོཾ་
ཨགྣ་ཡེ་ཛྭ་ལ་རཾ། ཞེས་བརྗོད་པས། མེ་ལྷ་འབར་བའི་རྣམ་པར་གྱུར་པར་བསམ་
མོ། །འཇིག་རྟེན་པའི་མེ་ལྷ་མཆོད་པའོ། །དེ་ནས་འབར་བའི་དབུས་སུ་སྲུང་བའི
འཁོར་ལོ་བསྒོམས་ནས་རིགས་བདག་གི་རྒྱས་གདབ་པའི་བར། སྒྲུབ་ཐབས་བཞིན་
བསྐྱེད་དེ། རིགས་བདག་ནི་རྩ་བའི་བླ་མ་དང་ཐ་མི་དད་པར་བལྟའོ། །ལྷའི་སྐུ་
མདོག་ནི་ལས་སོ་སོའི་དབང་གིས་མི་འགྱུར་བས། མདངས་དང་འོད་ནི་ཞི་བ་ལ་
526

དཔལ་ཆེན་པོའི་སྦྱིན་སྲེག་གི་ཆོ་ག
དཀར་པོ། རྒྱས་པ་ལ་སེར་པོ། དབང་ལ་དམར་པོ། དྲག་པོ་ལ་ནག་པོ། སོ་སོའི་
ཉམས་དང་ཆ་ལུགས་དང་ལྡན་ཞིང་དེའི་ཐུགས་ཀ་ནས་འོད་འཕྲོས་པའི་ཕོ་ཉ་རྣམས་
ཀྱིས་ལས་སོ་སོའི་མཛད་པར་བསྒོམ་མོ། །དེ་ནས། ཨོཾ་ཡ་མཱནྟ་ཀ་ཞེས་སྔོན་དུ་འགྲོ་
བའི་ཨཱ་དི་པྱུ་དི་པྱ་ལ་སོགས་པའི་སྔགས་ཀྱིས་བྱོན་ཟན་དགང་བླུགས་གསུམ་ཕུལ་ནས་
ཚིགས་སུ་བཅད་པ་སྔགས་དང་བཅས་པས་ཕྱིའི་མཆོད་པ་དང་། ནང་བདུད་རྩི་
དང༌། ཡིད་ལས་བྱུང་བ་དང་། བསྟོད་པའི་མཆོད་པ་རྣམས་ཀྱིས་མཆོད་ནས།
གཏོར་མ་ཕུལ་ལ་བསྲེག་རྫས་རྣམས་སྔར་བཞིན་དུ་བྱིན་གྱིས་བརླབས་ཏེ། ཁྱད་པར་
ནི་འདིའི་དབང་དུ་གྱུར་པ་རྣམས་ཀྱི་ཤ་བདུད་རྩི་རི་ལུ་དང་སྦྱར་ཏེ་ཕྱེ་མར་བྱས་པ་
གཏོར་མ་ལྟར་བྱིན་གྱིས་བརླབ་པ་བྱས་པ་ཡིན་ནོ། །བསྲེག་རྫས་དེ་དག་གང་ལ་
བསྙེན་པ་སོང་བའི་སྔགས་ཀྱིས་དབུལ་ལོ། །ཞི་བ་ལ་བརྒྱ། རྒྱས་པ་ལ་བརྒྱ་རྩ་
བརྒྱད། དབང་ལ་ཉི་ཤུ་རྩ་ལྔ། དྲག་པོ་ལ་དྲུག་ཅུ་ཐམ་པས་དབུལ་བའི་ཐོག་མ་དང་
ཐ་མར་སྤེལ་ཚིག་སྦྱར་རོ། །ཁྱད་པར་གྱི་རྫས་ལ་ནི་ཤིན་ཏུ་མང་བར་ཕུལ་བའི་
མཐར། ཨོཾ་ཀཱ་ལ་རཱུ་པ་སརྦ་སཏྭ་དཱ་མ་ཀ་མ་ཧཱ་བྷུ་ཏ་པ་ཏི་ཨི་དཾ་བྷུ་ཛ་གྲིནྣཱ་པ་ཡ་གྲི་
གྲྭ་པ་ཡའི་རྗེས་སུ་སོ་སོའི་སྤེལ་ཚིག་དང་བཅས་པ་ཅི་རིགས་པས་དབུལ་ལོ། །མེ་
གསོ་བའི་ཕྱིར་ཡམ་ཤིང་དང༌་། མར་ནི་མེའི་ཚོད་དང་སྦྱར་ཏེ་དབུལ་ལོ། །མཐར་
ལྷའི་སྔགས་སྤེལ་ཚིག་དང་བཅས་པས་མར་དགང་བླུགས་གསུམ་དབུལ་ལོ། ། སླར་
ཡང་མཆོད་ཅིང་བསྟོད་ནས་འདོད་པའི་དོན་གསོལ་བ་གདབ་བོ། །དེ་ནས། མ་
འབྱོར་བ་དང་ཉམས་པ་དང་། །གང་ཡང་བདག་རྨོངས་བློ་ཡིས་ནི། །བགྱིས་པ་
དང་ནི་བགྱིད་སྩལ་པ། །དེ་ཀུན་མགོན་པོས་བཟོད་པར་མཛོད། །ཅེས་ལན་གསུམ་
གྱིས་བཟོད་པར་གསོལ་ནས། ཨོཾ་ཁྱེད་ཀྱིས་སེམས་ཅན་དོན་དུ་ཀུན་མཛད། །རྗེས་
སུ་མཐུན་པའི་དངོས་གྲུབ་སྩོལ། །སངས་རྒྱས་ཡུལ་དུ་གཤེགས་ནས་ཀྱང༌། །སླར་
-527

ས་སྐྱ་བཀའ་འབུམ། ༼འ》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
ཡང་འབྱོན་པར་མཛད་དུ་གསོལ། །ཨོཾ་ཡ་མཱནྟ་ཀ་ས་མ་ཡ། མ་ནུ་པཱ་ལ་ཡ། ཡ་
མཱནྟ་ཀ་ཏྭེ་ནོ་པ་ཏིཥྛ་དྲྀ་བྷོ་མེ་བྷ་ཝ། སུ་ཏོ་ཥྱོ་མེ་བྷ་ཝ། ཨ་ནུ་རཀྟོ་མེ་བྷ་ཝ། སུ་
པོཥྱོ་མེ་བྷ་ཝ། སརྦ་སིདྡྷི་མྨེ་པྲ་ཡཙྪ། སརྦ་ཀརྨ་སུ་ཙ་མེ་ཙིཏྟཾ་ཤྲེ་ཡཿཀུ་རུ་ཧཱུྃ། ཧ་
ཧ་ཧ་ཧ་ཧོ་བྷ་ག་བཱན། སརྦ་ཏ་ཐཱ་ག་ཏ་ཡ་མཱནྟ་ཀ་མ་མེ་མུཉྩ། བཛྲཱི་བྷ་ཝ། མ་ཧཱ་
ས་མ་ཡ་སཏྭ་མཿ(༢༧༦)ཞེས་ཡེ་ཤེས་པ་གཤེགས་སུ་གསོལ་ནས། ཛཿཧཱུྃ་བཾ་ཧོཿ ཞེས་
པ་དང་། ཐབ་ཀྱི་དབུས་ནས་ཐལ་བའི་རྡུལ་ཅུང་ཟད་བླངས་ནས་དཔྲལ་བར་བསྐུས་
པས་དམ་ཚིག་པ་བདག་ལ་བསྡུའོ། །འཇིག་རྟེན་ལས་འདས་པའི་མེ་ལྷ་མཆོད་པ་
སྟེ་དངོས་གཞིའོ། །དེ་ནས་ཡང་མར་བླུགས་གཟར་གང་ཐབ་ཀྱི་དབུས་སུ་བླུགས་
ཨོཾ་བཛྲ་ཛྭ་ལ་རཾ། ཞེས་བརྗོད་པས། འཇིག་རྟེན་པའི་མེ་ལྷ་གསལ་བར་
དམིགས་པ་ལ། སྔ་མ་བཞིན་མཆོད་ཅིང་བསྟོད་ནས། བསྲེག་རྫས་རྣམས་རྫོགས་
པར་ཕུལ་བའི་མཐར། སྤེལ་ཚིག་དང་བཅས་པའི་མར་དགང་བླུགས་གསུམ་དབུལ་
ལོ། །ཡང་མཆོད་ཅིང་བསྟོད་ལ་གཏོར་མ་མཁའ་འགྲོ་སྤྱི་གཏོར་ལྟར་བྱིན་གྱིས་
བརླབས་པ། ཨོཾ་ཨགྣ་ཡེ། ན་མསྶརྦ་ཏ་ཐཱ་ག་ཏེ་བྷོ་ལ་སོགས་པ་ལན་གསུམ་གྱིས་
ཕུལ་ནས། འདོད་པའི་དོན་གསོལ་བ་གདབ་ལ། བདག་ལས་དང་པོ་པའི་གང་ཟག་
ཏུ་གྱུར་པས། ཏིང་ངེ་འཛིན་མི་གསལ་བ་དང༌་། སྔགས་མ་དག་པ་དང་། ཆོ་ག་
འཁྲུལ་བ་དང༌། ཡོ་བྱད་དམན་པར་གྱུར་པ་ལ་སོགས་པའི་ཉེས་པ་ཐམས་ཅད་བཟོད་
པར་མཛད་དུ་གསོལ། ཞེས་བཟོད་པར་གསོལ་ནས། དབྱུ་གུ་གསུམ་པའི་ཕྱག་རྒྱ་
ལས་བཀྱེད་པའི་ཚུལ་དུ་བྱ་ཞིང༌། སྭཨརྦཉྩེ་ཝ་པ་རཱརྠཉྩེ། སཱ་དྷི་ཏྭཾ་གཙྪ་ཧ་བྱ་བྷུ་
ཀ །ཨཱ་ག་མི་ཥྭ་པི་ཡ་ཐཱ་ཀཱ་ལེ། སརྦ་སིདྡྷི་ཀུ་རུ་ཥྭ་མེ། ཞེས་པས་མེ་ལྷའི་ཡེ་ཤེས་
པ་གཤེགས་སུ་གསོལ་ལ། སྔ་མ་བཞིན་དམ་ཚིག་པ་བདག་ལ་བསྟིམ་ནས། རང་
གི་གནས་གསུམ་བསྲུངས་ལ་རྩ་རུའི་བཟའ་བ་ལ་ལོངས་སྤྱད་དོ། །དེ་ནས་དགེ་བའི་
528

དཔལ་